व्यावसायिक प्रशिक्षण प्राप्त करने के बाद ग्रामीण महिलाएं अपने परिवार के सदस्यों तथा अन्य पड़ोसियों के कपड़े सिलकर प्रति वर्ष 2500-3000 रुपये तक की बचत कर रहे हैं। कुछ ग्रामीण महिलाओं ने अपने दर्जीगीरी केन्द्र शुरू कर दिए हैं और अपने गांवों में जरूरतमंद बालिकाओं/महिलाओं को दर्जीगीरी का प्रशिक्षण दे रही हैं। सबसे सुस्पष्ट दिखाई देने वाला प्रभाव रसोईघरों में सुधार तथा परिवारों के पोषण स्तर में बढ़ोतरी है। क्योंकि अचार उनके दैनिक आहार का नियमित अंग बन गया है और आंवले का मुरब्बा अधिकांश परिवारों में खाया जाने लगा है जो विटामिन 'सी' और 'ए' का मुख्य स्रोत है। कुछ ग्रामीण महिलाओं ने अपने गांवों में स्थानीय रूप से अचार बेचकर अतिरिक्त आमदनी ली है और इस प्रकार उन्होंने अंशकालीन व्यवसाय शुरू किए हैं जिनसे आय में वृद्धि हुई है। शहद की मक्खी की प्रत्येक कालोनी से 30 कि.ग्रा. तक शहद का उत्पादन रिकार्ड किया गया है। इसके साथ ही कालोनियों का प्रगुणन भी किया गया है जिससे उनकी अतिरिक्त आय में वृद्धि हुई है। विभिन्न प्रसार क्रियाकलापों जैसे ग्राम प्रशिक्षणों, प्रदर्शनियों व कृषि मेलों में भ्रमण आदि से ग्रामीण महिलाओं के व्यवहार में परिवर्तन आया है और वे वैज्ञानिक खेती के प्रति अधिक सजग हुई हैं। अब खेतिहर महिलाएं नई प्रौद्योगिकियों का प्रयोग करके डेरी फार्मिंग सहित अतिरिक्त कृषि कार्य करने में सक्षम हो रही हैं तथा अपेक्षाकृत अधिक लाभ प्राप्त कर रही हैं।